Ericu950/Stoicheia-meter-silver huggingface dataset:
πόσοις δ ἂν λόγοις ἐξεγένετο χρήσασθαι περὶ τὴν φρόνησιν τοῦ σοῦ πατρὸς καὶ τὴν ἐν ταῖς συμφοραῖς διοίκησιν καὶ τὴν μάχην τὴν ἐν τῇ πόλει γενομένην ἧς ἡγεμὼν σὺ καταστὰς καὶ μετ ὀλίγων πρὸς πολλοὺς κινδυνεύσας καὶ πάντων διενεγκὼν αἴτιος ἐγένου τῇ πόλει τῆς σωτηρίας , οὗ κάλλιον ἔργον οὐδεὶς ἂν ἐπιδείξειεν ;
οὔ τε γὰρ πόλεις ἑλεῖν οὔ τε πολλοὺς ἀποκτεῖναι τῶν πολεμίων οὕτω μέγα καὶ σεμνόν ἐστιν ὡς ἐκ τῶν τοιούτων κινδύνων σῶσαι τὴν πατρίδα , μὴ τὴν τυχοῦσαν ἀλλὰ τὴν τοσοῦτον ἐπ ἀρετῇ διενεγκοῦσαν .
περὶ ὧν μὴ κομψῶς , ἀλλ ἁπλῶς διελθών , μη δὲ τῇ λέξει κοσμήσας , ἀλλ ἐξαριθμήσας μόνον καὶ χύδην εἰπὼν οὐδεὶς ὅστις οὐκ ἂν εὐδοκιμήσειεν 0 .
ἐγὼ τοίνυν δυνηθεὶς ἂν καὶ περὶ τούτων ἐξαρκούντως διαλεχθῆναι , κ ἀκεῖνο γιγνώσκων , πρῶτον μὲν ὅτι ῥᾷόν ἐστι περὶ τῶν γεγενημένων εὐπόρως ἐπιδραμεῖν ἢ περὶ τῶν μελλόντων νουνεχόντως εἰπεῖν , ἔπειθ ὅτι πάντες ἄνθρωποι πλείω χάριν ἔχουσι τοῖς ἐπαινοῦσιν ἢ τοῖς συμβουλεύουσι , τοὺς μὲν γὰρ ὡς εὔνους ὄντας ἀποδέχονται , τοὺς δ ἂν μὴ κελευσθέντες παραινῶσιν , ἐνοχλεῖν νομίζουσιν , ἀλλ ὅμως ἅπαντα ταῦτα προειδὼς τῶν μὲν πρὸς χάριν ἂν ῥηθέντων ἀπεσχόμην , περὶ δὲ τοιούτων μέλλω λέγειν , περὶ ὧν οὐδεὶς ἂν ἄλλος τολμήσειεν , ἡγούμενος δεῖν τοὺς ἐπιεικείας καὶ φρονήσεως ἀμφισβητοῦντας μὴ τοὺς ῥᾴστους προαιρεῖσθαι τῶν λόγων , ἀλλὰ τοὺς ἐργωδεστάτους , μη δὲ τοὺς ἡδίστους τοῖς ἀκούουσιν , ἀλλ ἐξ ὧν ὠφελήσουσι καὶ τὰς πόλεις τὰς αὑτῶν τοὺς ἄλλους Ἕλληνας 0 ·
ἐφ οἷσπερ ἐγὼ τυγχάνω νῦν ἐφεστηκώς .
θαυμάζω δὲ καὶ τῶν ἄλλων τῶν πράττειν ἢ λέγειν δυναμένων , εἰ μη δὲ πώποτ αὐτοῖς ἐπῆλθεν ἐνθυμηθῆναι περὶ τῶν κοινῶν πραγμάτων , μη δ ἐλεῆσαι τὰς τῆς Ἑλλάδος δυσπραξίας οὕτως αἰσχρῶς καὶ δεινῶς διατιθεμένης , ἧς οὐδεὶς παραλέλειπται τόπος , ὃς οὐ γέμει καὶ μεστός ἐστι πολέμου καὶ στάσεων καὶ σφαγῶν καὶ κακῶν ἀναριθμήτων ·
ὧν πλεῖστον μέρος μετειλήφασιν οἱ τῆς Ἀσίας τὴν παραλίαν οἰκοῦντες , οὓς ἐν τοῖς συνθήκαις ἅπαντας ἐκδεδώκαμεν οὐ μόνον τοῖς βαρβάροις ἀλλὰ καὶ τῶν Ἑλλήνων τοῖς τῆς μὲν φωνῆς τῆς ἡμετέρας κοινωνοῦσι , τῷ δὲ τρόπῳ τῷ τῶν βαρβάρων χρωμένοις ·
οὕς , εἰ νοῦν εἴχομεν , οὐκ ἂν περιεωρῶμεν ἀθροιζομένους οὐ δ ὑπὸ τῶν τυχόντων στρατηγουμένους , οὐ δὲ μείζους καὶ κρείττους συντάξεις στρατοπέδων γιγνομένας ἐκ τῶν πλανωμένων ἢ τῶν πολιτευομένων 0 ·
οἳ τῆς μὲν βασιλέως χώρας μικρὸν μέρος λυμαίνονται , τὰς δὲ πόλεις τὰς Ἑλληνίδας , εἰς ἣν ἂν εἰσέλθωσιν , ἀναστάτους ποιοῦσι , τοὺς μὲν ἀποκτείνοντες , τοὺς δὲ φυγαδεύοντες , τῶν δὲ τὰς οὐσίας διαρπάζοντες , ἔτι δὲ παῖδας καὶ γυναῖκας ὑβρίζοντες , καὶ τὰς μὲν εὐπρεπεστάτας καταισχύνοντες , τῶν δ ἄλλων ἃ περὶ τοῖς σώμασιν ἔχουσι περισπῶντες , ὥσθ ἃς πρότερον οὐ δὲ κεκοσμημένας ἦν ἰδεῖν τοῖς ἀλλοτρίοις , ταύτας ὑπὸ πολλῶν ὁρᾶσθαι γυμνάς , ἐνίας δ αὐτῶν ἐν ῥάκεσι περιφθειρομένας δι ἔνδειαν τῶν ἀναγκαίων 0 .
ὑπὲρ ὧν πολὺν ἤδη χρόνον γιγνομένων οὔ τε πόλις οὐδεμία τῶν προεστάναι τῶν Ἐλλήνων ἀξιουσῶν ἠγανάκτησεν , οὔ τ ἀνὴρ τῶν πρωτευόντων οὐδεὶς βαρέως ἤνεγκε , πλὴν ὁ σὸς πατήρ 0 ·
μόνος γὰρ Ἀγησίλαος ὧν ἡμεῖς ἴσμεν ἐπιθυμῶν ἅπαντα τὸν χρόνον διετέλεσε τοὺς μὲν Ἕλληνας ἐλευθερῶσαι , πρὸς δὲ τοὺς βαρβάρους πόλεμον ἐξενεγκεῖν .
οὐ μὴν ἀλλὰ κ ἀκεῖνος ἑνὸς πράγματος διήμαρτεν .
καὶ μὴ θαυμάσῃς , εἰ πρὸς σὲ διαλεγόμενος μνησθήσομαι τῶν οὐκ ὀρθῶς ὑπ αὐτοῦ γνωσθέντων ·
εἴθισμαί τε γὰρ μετὰ παρρησίας ἀεὶ ποιεῖσθαι τοὺς λόγους , καὶ δεξαίμην ἂν δικαίως ἐπιτιμήσας ἀπεχθέσθαι μᾶλλον ἢ παρὰ τὸ προσῆκον ἐπαινέσας χαρίσασθαι 0 .
τὸ μὲν οὖν ἐμὸν οὕτως ἔχον ἐστίν , ἐκεῖνος δ ἐν ἅπασι τοῖς ἄλλοις διενεγκὼν καὶ γενόμενος ἐγκρατέστατος καὶ δικαιότατος καὶ πολιτικώτατος διττὰς ἔσχεν ἐπιθυμίας , χωρὶς μὲν ἑκατέραν καλὴν εἶναι δοκοῦσαν , οὐ συμφωνούσας δ ἀλλήλαις οὐ δ ἅμα πράττεσθαι δυναμένας ·
ἠβούλετο γὰρ βασιλεῖ τε πολεμεῖν καὶ τῶν φίλων τοὺς φεύγοντας εἰς τὰς πόλεις καταγαγεῖν καὶ κυρίους καταστῆσαι τῶν πραγμάτων .
ὥστ ἐκ τῶν ἀγνοηθέντων κατ ἐκεῖνον τὸν χρόνον ῥᾴδιον καταμαθεῖν ὅτι δεῖ τοὺς ὀρθῶς βουλευομένους μὴ πρότερον ἐκφέρειν πρὸς βασιλέα πόλεμον , πρὶν ἂν διαλλάξῃ τις τοὺς Ἕλληνας καὶ παύσῃ τῆς μανίας καὶ τῆς φιλονικίας ἡμᾶς 0 .
περὶ ὧν ἐγὼ καὶ πρότερον εἴρηκα καὶ νῦν ποιήσομαι τοὺς λόγους .
καίτοι τινὲς τῶν οὐδεμιᾶς μὲν παιδείας μετεσχηκότων , δύνασθαι δὲ παιδεύειν τοὺς ἄλλους ὑπισχνουμένων , καὶ ψέγειν μὲν τ ἀμὰ τολμώντων , μιμεῖσθαι δὲ γλιχομένων , τάχ ἂν μανίαν εἶναι φήσειαν τὸ μέλειν ἐμοὶ τῶν τῆς Ἑλλάδος συμφορῶν , ὥσπερ παρὰ τοὺς ἐμοὺς λόγους ἢ βέλτιον ἢ χεῖρον αὐτὴν πράξουσαν 0 .
ὧν δικαίως ἂν ἅπαντες πολλὴν ἀνανδρίαν καὶ μικροψυχίαν καταγνοῖεν , ὅτι προσποιούμενοι φιλοσοφεῖν αὐτοὶ μὲν ἐπὶ μικροῖς φιλοτιμοῦνται , τοῖς δὲ δυναμένοις περὶ τῶν μεγίστων συμβουλεύειν φθονοῦντες διατελοῦσιν .
οὗτοι μὲν οὖν βοηθοῦντες ταῖς αὑτῶν ἀσθενείαις καὶ ῥᾳθυμίαις ἴσως τοιαῦτ ἐροῦσιν ·
ἐγὼ δ οὕτως ἐπ ἐμαυτῷ μέγα φρονῶ , καίπερ ἔτη γεγονὼς ὀγδοήκοντα καὶ παντάπασιν ἀπειρηκώς , ὥστ οἶμαι καὶ λέγειν ἐμοὶ προσήκειν μάλιστα περὶ τούτων καὶ καλῶς βεβουλεῦσθαι πρὸς σὲ ποιούμενον τοὺς λόγους , καὶ τυχὸν ἀπ αὐτῶν γενήσεσθαί τι τῶν δεόντων .
ἡγοῦμαι δὲ καὶ τοὺς ἄλλους Ἕλληνας , εἰ δεήσειεν αὐτοὺς ἐξ ἁπάντων ἐκλέξασθαι τόν τε τῷ λόγῳ κάλλιστ ἂν δυνηθέντα παρακαλέσαι τοὺς Ἕλληνας ἐπὶ τὴν τῶν βαρβάρων στρατείαν καὶ τὸν τάχιστα μέλλοντα τὰς πράξεις ἐπιτελεῖν τὰς συμφέρειν δοξάσας , οὐκ ἂν ἄλλους ἀνθ ἡμῶν προκριθῆναι .
καίτοι πῶς οὐκ ἂν αἰσχρὸν ποιήσαιμεν , εἰ τούτων ἀμελήσαιμεν οὕτως ἐντίμων ὄντων ὧν ἅπαντες ἂν ἡμᾶς ἀξιώσαιεν ;
τὸ μὲν οὖν ἐμὸν ἔλαττόν ἐστιν ·
ἀποφήνασθαι γὰρ ἃ γιγνώσκει τις οὐ πάνυ τῶν χαλεπῶν πέφυκεν ·
σοὶ δὲ προσήκει προσέχοντι τὸν νοῦν τοῖς ὑπ ἐμοῦ λεγομένοις βουλεύσασθαι , πότερον ὀλιγωρητέον ἐστὶ τῶν Ἑλληνικῶν πραγμάτων γεγονότι μέν , ὥσπερ ὀλίγῳ πρότερον ἐγὼ διῆλθον , ἡγεμόνι δὲ Λακεδαιμονίων ὄντι , βασιλεῖ δὲ προσαγορευομένῳ , μεγίστην δὲ τῶν Ἑλλήνων ἔχοντι δόξαν , ἢ τῶν μὲν ἐνεστώτων πραγμάτων ὑπεροπτέον , μείζοσι δ ἐπιχειρητέον .
ἐγὼ μὲν γάρ φημι χρῆναί σε πάντων ἀφέμενον τῶν ἄλλων δυοῖν τούτοιν προσέχειν τὸν νοῦν , ὅπως τοὺς μὲν Ἕλληνας ἀπαλλάξεις τῶν πολέμων καὶ τῶν ἄλλων κακῶν τῶν νῦν αὐτοῖς παρόντων , τοὺς δὲ βαρβάρους παύσεις ὑβρίζοντας καὶ πλείω κεκτημένους ἀγαθὰ τοῦ προσήκοντος .
τοῖς Μυτιληναίων ἄρχουσιν οἱ παῖδες οἱ Ἀφαρέως , ὑιδεῖς δ ἐμοί , παιδευθέντες ὑπ Ἀγήνορος τὰ περὶ τὴν μουσικήν , ἐδεήθησάν μου γράμματα πέμψαι πρὸς ὑμᾶς , ὅπως ἄν , ἐπειδὴ καὶ τῶν ἄλλων τινὰς κατηγάγετε φυγάδων , καὶ τοῦτον καταδέξησθε καὶ τὸν πατέρα καὶ τοὺς ἀδελφούς .
λέγοντος δέ μου πρὸς αὐτοὺς ὅτι δέδοικα μὴ λίαν ἄτοπος εἶναι δόξω καὶ περίεργος , ζητῶν εὑρίσκεσθαι τηλικαῦτα τὸ μέγεθος παρ ἀνδρῶν οἷς οὐ δὲ πώποτε πρότερον οὔ τε διελέχθην οὔ τε συνήθης ἐγενόμην , ἀκούσαντες ταῦτα πολὺ μᾶλλον ἐλιπάρουν .
ὡς δ οὐδὲν αὐτοῖς ἀπέβαινεν ὧν ἤλπιζον , ἅπασιν ἦσαν καταφανεῖς ἀηδῶς διακείμενοι καὶ χαλεπῶς φέροντες .
ὁρῶν δ αὐτοὺς λυπουμένους μᾶλλον τοῦ προσήκοντος , τελευτῶν ὑπεσχόμην γράψειν τὴν ἐπιστολὴν καὶ πέμψειν ὑμῖν .
ὑπὲρ μὲν οὖν τοῦ μὴ δικαίως ἂν δοκεῖν μωρὸς εἶναι μη δ ὀχληρὸς ταῦτ ἔχω λέγειν .
ἡγοῦμαι δὲ καλῶς ὑμᾶς βεβουλεῦσθαι καὶ διαλλαττομένους τοῖς πολίταις τοῖς ὑμετέροις , καὶ πειρωμένους τοὺς μὲν φεύγοντας ὀλίγους ποιεῖν , τοὺς δὲ συμπολιτευομένους πολλούς , καὶ μιμουμένους τὰ περὶ τὴν στάσιν τὴν πόλιν τὴν ἡμετέραν 0 .
μάλιστα δ ἄν τις ὑμᾶς ἐπαινέσειεν ὅτι τοῖς κατιοῦσιν ἀποδίδοτε τὴν οὐσίαν ·
ἐπιδείκνυσθε γὰρ καὶ ποιεῖτε πᾶσι φανερὸν ὡς οὐ τῶν κτημάτων ἐπιθυμήσαντες τῶν ἀλλοτρίων , ἀλλ ὑπὲρ τῆς πόλεως δείσαντες ἐποιήσασθε τὴν ἐκβολὴν αὐτῶν .
οὐ μὴν ἀλλ εἰ καὶ μηδὲν ὑμῖν ἔδοξε τούτων μη δὲ προσεδέχεσθε μηδένα τῶν φυγάδων , τούτους γε νομίζω συμφέρειν ὑμῖν κατάγειν .
αἰσχρὸν γὰρ τὴν μὲν πόλιν ὑμῶν ὑπὸ πάντων ὁμολογεῖσθαι μουσικωτάτην εἶναι καὶ τοὺς ὀνομαστοτάτους ἐν αὐτῇ παρ ὑμῖν τυγχάνειν γεγονότας , τὸν δὲ προέχοντα τῶν νῦν ὄντων περὶ τὴν ἱστορίαν τῆς παιδείας ταύτης φεύγειν ἐκ τῆς τοιαύτης πόλεως , καὶ τοὺς μὲν ἄλλους Ἕλληνας τοὺς διαφέροντας περί τι τῶν καλῶν ἐπιτηδευμάτων , κ ἂν μηδὲν προσήκωσι , ποιεῖσθαι πολίτας , ὑμᾶς δὲ τοὺς εὐδοκιμοῦντάς τε παρὰ τοῖς ἄλλοις καὶ μετασχόντας τῆς αὐτῆς φύσεως περιορᾶν παρ ἑτέροις μετοικοῦντας 0 .
θαυμάζω δ ὅσαι τῶν πόλεων μειζόνων δωρεῶν ἀξιοῦσι τοὺς ἐν τοῖς γυμνικοῖς ἀγῶσι κατορθοῦντας μᾶλλον ἢ τοὺς τῇ φρονήσει καὶ τῇ φιλοπονίᾳ τι τῶν χρησίμων εὑρίσκοντας , καὶ μὴ συνορῶσιν ὅτι πεφύκασιν αἱ μὲν περὶ τὴν ῥώμην καὶ τὸ τάχος δυνάμεις συναποθνῄσκειν τοῖς σώμασιν , αἱ δ ἐπιστῆμαι παραμένειν ἅπαντα τὸν χρόνον ὠφελοῦσαι τοὺς χρωμένους αὐταῖς 0 1 .
ὧν ἐνθυμουμένους χρὴ τοὺς νοῦν ἔχοντας περὶ πλείστου μὲν ποιεῖσθαι τοὺς καλῶς καὶ δικαίως τῆς αὑτῶν πόλεως ἐπιστατοῦντας , δευτέρους δὲ τοὺς τιμὴν καὶ δόξαν αὐτῇ καλὴν συμβαλέσθαι δυναμένους ·
ἅπαντες γὰρ ὥσπερ δείγματι τοῖς τοιούτοις χρώμενοι καὶ τοὺς ἄλλους τοὺς συμπολιτευομένους ὁμοίους εἶναι τούτοις νομίζουσιν .
ἴσως οὖν εἴποι τις ἂν ὅτι προσήκει τοὺς εὑρέσθαι τι βουλομένους μὴ τὸ πρᾶγμα μόνον ἐπαινεῖν ἀλλὰ καὶ σφᾶς αὐτοὺς ἐπιδεικνύναι δικαίως ἂν τυγχάνοντας , περὶ ὧν ποιοῦνται τοὺς λόγους .
ἐγὼ τοῦ μὲν πολιτεύεσθαι καὶ ῥητορεύειν ἀπέστην ·
οὔ τε γὰρ φωνὴν ἔσχον ἱκανὴν οὔ τε τόλμαν ·
οὐ μὴν παντάπασιν ἄχρηστος ἔφυν οὐ δ ἀδόκιμος , ἀλλὰ τοῖς τε λέγειν προῃρημένοις ἀγαθόν τι περὶ ὑμῶν καὶ τῶν ἄλλων συμμάχων φανείην ἂν καὶ σύμβουλος καὶ συναγωνιστὴς γεγενημένος , αὐτός τε πλείους λόγους πεποιημένος ὑπὲρ τῆς ἐλευθερίας καὶ τῆς αὐτονομίας τῆς τῶν Ἑλλήνων ἢ σύμπαντες οἱ τὰ βήματα κατατετριφότες 0 .
ὑπὲρ ὧν ὑμεῖς ἄν μοι δικαίως πλείστην ἔχοιτε χάριν ·
μάλιστα γὰρ ἐπιθυμοῦντες διατελεῖτε τῆς τοιαύτης καταστάσεως .
οἶμαι δ ἄν , εἰ Κόνων μὲν καὶ Τιμόθεος ἐτύγχανον ζῶντες , Διόφαντος δ ἧκεν ἐκ τῆς Ἀσίας , πολλὴν ἂν αὐτοὺς ποιήσασθαι σπουδήν , εὑρέσθαι με βουλομένους ὧν τυγχάνω δεόμενος .
περὶ ὧν οὐκ οἶδ ὅ τι δεῖ πλείω λέγειν ·
οὐδεὶς γὰρ ὑμῶν οὕτως ἐστὶ νέος οὐ δ ἐπιλήσμων , ὅστις οὐκ οἶδε τὰς ἐκείνων εὐεργεσίας .
οὕτω δ ἄν μοι δοκεῖτε κάλλιστα βουλεύσασθαι περὶ τούτων , εἰ σκέψαισθε , τίς ἐστιν ὁ δεόμενος καὶ ὑπὲρ ποίων τινῶν ἀνθρώπων .
εὑρήσετε γὰρ ἐμὲ μὲν οἰκειότατα κεχρημένον τοῖς μεγίστων ἀγαθῶν αἰτίοις γεγενημένοις ὑμῖν τε καὶ τοῖς ἄλλοις , ὑπὲρ ὧν δὲ δέομαι τοιούτους ὄντας , οἵους τοὺς μὲν πρεσβυτέρους καὶ τοὺς περὶ τὴν πολιτείαν ὄντας μὴ λυπεῖν , τοῖς δὲ νεωτέροις διατριβὴν παρέχειν ἡδεῖαν καὶ χρησίμην καὶ πρέπουσαν τοῖς τηλικούτοις 0 .
μὴ θαυμάζετε δ εἰ προθυμότερον καὶ διὰ μακροτέρων γέγραφα τὴν ἐπιστολήν ·
βούλομαι γὰρ ἀμφότερα , τοῖς τε παισὶν ἡμῶν χαρίσασθαι καὶ ποιῆσαι φανερὸν αὐτοῖς ὅτι , κ ἂν μὴ δημηγορῶσι μη δὲ στρατηγῶσιν ἀλλὰ μόνον μιμῶνται τὸν τρόπον τὸν ἐμόν , οὐκ ἠμελημένως διάξουσιν ἐν τοῖς Ἕλλησιν .
ἓν ἔτι λοιπόν 0 ·
ἂν ἄρα δόξῃ τι τούτων ὑμῖν πράττειν , Ἀγήνορί τε δηλώσατε καὶ τοῖς ἀδελφοῖς ὅτι μέρος τι καὶ δι ἐμὲ τυγχάνουσιν ὧν ἐπεθύμουν .
τιμοθέῳ περὶ μὲν τῆς οἰκειότητος τῆς ὑπαρχούσης ἡμῖν πρὸς ἀλλήλους οἶμαί σε πολλῶν ἀκηκοέναι , συγχαίρω δέ σοι πυνθανόμενος , πρῶτον μὲν ὅτι τῇ δυναστείᾳ τῇ παρούσῃ κάλλιον χρῇ τοῦ πατρὸς καὶ φρονιμώτερον , ἔπειθ ὅτι προαιρεῖ δόξαν καλὴν κτήσασθαι μᾶλλον ἢ πλοῦτον μέγαν συναγαγεῖν 0 .
σημεῖον γὰρ οὐ μικρὸν ἐκφέρεις ἀρετῆς , ἀλλ ὡς δυνατὸν μέγιστον , ταύτην ἔχων τὴν γνώμην 0 ·
ὥστ ἢν ἐμμείνῃς τοῖς περὶ σοῦ νῦν λεγομένοις , οὐκ ἀπορήσεις τῶν ἐγκωμιασομένων τήν τε φρόνησιν τὴν σὴν καὶ τὴν προαίρεσιν ταύτην .
ἡγοῦμαι δὲ καὶ τὰ διηγγελμένα περὶ τοῦ πατρός σου συμβαλεῖσθαι μεγάλην πίστιν πρὸς τὸ δοκεῖν εὖ φρονεῖν σε καὶ διαφέρειν τῶν ἄλλων ·
εἰώθασι γὰρ οἱ πλεῖστοι τῶν ἀνθρώπων οὐχ οὕτως ἐπαινεῖν καὶ τιμᾶν τοὺς ἐκ τῶν πατέρων τῶν εὐδοκιμούντων γεγονότας , ὡς τοὺς ἐκ τῶν δυσκόλων καὶ χαλεπῶν , ἤν περ φαίνωνται μηδὲν ὅμοιοι τοῖς γονεῦσιν ὄντες 0 .
μᾶλλον γὰρ ἐπὶ πάντων κεχαρισμένον αὐτοῖς ἐστὶ τὸ παρὰ λόγον συμβαῖνον ἀγαθὸν τῶν εἰκότως καὶ προσηκόντως γιγνομένων .
ὧν ἐνθυμούμενον χρὴ ζητεῖν καὶ φιλοσοφεῖν ἐξ ὅτου τρόπου καὶ μετὰ τίνων καὶ τίσι συμβούλοις χρώμενος τάς τε τῆς πόλεως ἀτυχίας ἐπανορθώσεις καὶ τοὺς πολίτας ἐπί τε τὰς ἐργασίας καὶ τὴν σωφροσύνην προτρέψεις καὶ ποιήσεις αὐτοὺς ἥδιον ζῆν καὶ θαρραλεώτερον ἢ τὸν παρελθόντα χρόνον 0 ·
ταῦτα γάρ ἐστιν ἔργα τῶν ὀρθῶς καὶ φρονίμως τυραννευόντων .
ὧν ἔνιοι καταφρονήσαντες οὐδὲν ἄλλο σκοποῦσι , πλὴν ὅπως αὐτοί θ ὡς μετὰ πλείστης ἀσελγείας τὸν βίον διάξουσι , τῶν τε πολιτῶν τοὺς βελτίστους καὶ πλουσιωτάτους καὶ φρονιμωτάτους λυμανοῦνται καὶ δασμολογήσουσι , κακῶς εἰδότες ὅτι προσήκει τοὺς εὖ φρονοῦντας καὶ τὴν τιμὴν ταύτην ἔχοντας μὴ τοῖς τῶν ἄλλων κακοῖς αὑτοῖς ἡδονὰς παρασκευάζειν , ἀλλὰ ταῖς αὑτῶν ἐπιμελείαις τοὺς πολίτας εὐδαιμονεστέρους ποιεῖν , μη δὲ πικρῶς μὲν καὶ χαλεπῶς διακεῖσθαι πρὸς ἅπαντας , ἀμελεῖν δὲ τῆς αὑτῶν σωτηρίας , ἀλλ οὕτω μὲν πράως καὶ νομίμως ἐπιστατεῖν τῶν πραγμάτων ὥστε μηδένα τολμᾶν αὐτοῖς ἐπιβουλεύειν , μετὰ τοσαύτης δ ἀκριβείας τὴν τοῦ σώματος ποιεῖσθαι φυλακὴν ὡς ἁπάντων αὐτοὺς ἀνελεῖν βουλομένων .
ταύτην γὰρ τὴν διάνοιαν ἔχοντες αὐτοί τ ἂν ἔξω τῶν κινδύνων εἶεν καὶ παρὰ τοῖς ἄλλοις εὐδοκιμοῖεν ·
ὧν ἀγαθὰ μείζω χαλεπὸν εὑρεῖν ἐστίν .
ἐνεθυμήθην δὲ μεταξὺ γράφων , ὡς εὐτυχῶς ἅπαντά σοι συμβέβηκεν .
τὴν μὲν γὰρ εὐπορίαν ἣν ἀναγκαῖον ἦν κτήσασθαι μετὰ βίας καὶ τυραννικῶς καὶ μετὰ πολλῆς ἀπεχθείας ὁ πατήρ σοι καταλέλοιπε , τὸ δὲ χρῆσθαι τούτοις καλῶς καὶ φιλανθρώπως ἐπὶ σοὶ γέγονεν ·
ὧν χρή σε πολλὴν ποιεῖσθαι τὴν ἐπιμέλειαν .
ἃ μὲν οὖν ἐγὼ γιγνώσκω , ταῦτ ἐστίν ·
εἰ μὲν ἐρᾷς χρημάτων καὶ μείζονος δυναστείας καὶ κινδύνων δι ὧν αἱ κτήσεις τούτων εἰσίν , ἑτέρους σοι συμβούλους παρακλητέον ·
εἰ δὲ ταῦτα μὲν ἱκανῶς ἔχεις , ἀρετῆς δὲ καὶ δόξης καλῆς καὶ τῆς παρὰ τῶν πολλῶν εὐνοίας ἐπιθυμεῖς , τοῖς τε λόγοις τοῖς ἐμοῖς προσεκτέον τὸν νοῦν ἐστὶ καὶ τοῖς καλῶς τὰς πόλεις τὰς αὑτῶν διοικοῦσιν ἁμιλλητέον καὶ πειρατέον αὐτῶν διενεγκεῖν .
ἀκούω δὲ Κλέομμιν τὸν ἐν Μηθύμνῃ ταύτην ἔχοντα τὴν δυναστείαν περί τε τὰς ἄλλας πράξεις καλὸν κ ἀγαθὸν εἶναι καὶ φρόνιμον , καὶ τοσοῦτον ἀπέχειν τοῦ τῶν πολιτῶν τινας ἀποκτείνειν ἢ φυγαδεύειν ἢ δημεύειν τὰς οὐσίας ἢ ποιεῖν ἄλλο τι κακόν , ὥστε πολλὴν μὲν ἀσφάλειαν παρέχειν τοῖς συμπολιτευομένοις , κατάγειν δὲ τοὺς φεύγοντας , ἀποδιδόναι δὲ τοῖς μὲν κατιοῦσι τὰς κτήσεις ἐξ ὧν ἐξέπεσον , τοῖς δὲ πριαμένοις τὰς τιμὰς τὰς ἑκάστοις γιγνομένας , πρὸς δὲ τούτοις καθοπλίζειν ἅπαντας τοὺς πολίτας , ὡς οὐδενὸς μὲν ἐπιχειρήσοντος περὶ αὐτὸν νεωτερίζειν , ἢν δ ἄρα τινὲς τολμήσωσιν , ἡγούμενον λυσιτελεῖν αὑτῷ τεθνάναι τοιαύτην ἀρετὴν ἐνδειξαμένῳ τοῖς πολίταις μᾶλλον ἢ ζῆν πλείω χρόνον τῇ πόλει τῶν μεγίστων κακῶν αἴτιον γενόμενον 0 .
ἔτι δ ἂν πλείω σοι περὶ τούτων διελέχθην , ἴσως δ ἂν καὶ χαριέστερον , εἰ μὴ παντάπασιν ἔδει με διὰ ταχέων γράψαι τὴν ἐπιστολήν 0 .
νῦν δὲ σοὶ μὲν αὖθις συμβουλεύσομεν , ἂν μὴ κωλύσῃ με τὸ γῆρας , ἐν δὲ τῷ παρόντι περὶ τῶν ἰδίων δηλώσομεν .
αὐτοκράτωρ γὰρ ὁ τὰ γράμματα φέρων οἰκείως ἡμῖν ἔχει ·
περί τε γὰρ τὰς διατριβὰς τὰς αὐτὰς γεγόναμεν καὶ τῇ τέχνῃ πολλάκις αὐτοῦ κέχρημαι καὶ τὸ τελευταῖον περὶ τῆς ἀποδημίας τῆς ὡς σὲ σύμβουλος ἐγενόμην αὐτῷ .
διὰ δὴ ταῦτα πάντα βουλοίμην ἄν σε καλῶς αὐτῷ χρήσασθαι καὶ συμφερόντως ἀμφοτέροις ἡμῖν , καὶ γενέσθαι φανερόν , ὅτι μέρος τι καὶ δι ἐμὲ γίγνεταί τι τῶν δεόντων αὐτῷ .
καὶ μὴ θαυμάσῃς , εἰ σοὶ μὲν οὕτως ἐπιστέλλω προθύμως , Κλεάρχου δὲ μηδὲν πώποτ ἐδεήθην .
σχεδὸν γὰρ ἅπαντες οἱ παρ ὑμῶν καταπλέοντες σὲ μὲν ὅμοιόν φασιν εἶναι τοῖς βελτίστοις τῶν ἐμοὶ πεπλησιακότων , Κλέαρχον δὲ κατὰ μὲν ἐκεῖνον τὸν χρόνον , ὅτ ἦν παρ ἡμῖν , ὡμολόγουν , ὅσοι περ ἐνέτυχον , ἐλευθεριώτατον εἶναι καὶ πραότατον καὶ φιλανθρωπότατον τῶν μετεχόντων τῆς διατριβῆς ·
ἐπειδὴ δὲ τὴν δύναμιν ἔλαβε , τοσοῦτον ἔδοξε μεταπεσεῖν ὥστε πάντας θαυμάζειν τοὺς πρότερον αὐτὸν γιγνώσκοντας .
πρὸς μὲν οὖν ἐκεῖνον διὰ ταύτας τὰς αἰτίας ἀπηλλοτριώθην ·
σὲ δ ἀποδέχομαι καὶ πρὸ πολλοῦ ποιησαίμην ἂν οἰκείως διατεθῆναι πρὸς ἡμᾶς .
δηλώσεις δὲ καὶ σὺ διὰ ταχέων , εἰ τὴν αὐτὴν γνώμην ἔχεις ἡμῖν ·
αὐτοκράτορός τε γὰρ ἐπιμελήσει καὶ πέμψεις ἐπιστολὴν ὡς ἡμᾶς , ἀνανεούμενος τὴν φιλίαν καὶ ξενίαν τὴν πρότερον ὑπάρχουσαν .
ἔρρωσο , κ ἄν του δέῃ τῶν παρ ἡμῖν , ἐπίστελλε .
φιλίππῳ , 1 οἶδα μὲν ὅτι πάντες εἰώθασι πλείω χάριν ἔχειν τοῖς ἐπαινοῦσιν ἢ τοῖς συμβουλεύουσιν , ἄλλως τε κ ἂν μὴ κελευσθεὶς ἐπιχειρῇ τις τοῦτο ποιεῖν 0 .
ἐγὼ δ εἰ μὲν μὴ καὶ πρότερον ἐτύγχανόν σοι παρῃνεκὼς μετὰ πολλῆς εὐνοίας , ἐξ ὧν ἐδόκεις μοι τὰ πρέποντα μάλιστ ἂν σαυτῷ πράττειν , ἴσως οὐ δ ἂν νῦν ἐπεχείρουν ἀποφαίνεσθαι περὶ τῶν σοὶ συμβεβηκότων ·
ἐπειδὴ δὲ προειλόμην φροντίζειν τῶν σῶν πραγμάτων καὶ τῆς πόλεως ἕνεκα τῆς ἐμαυτοῦ καὶ τῶν ἄλλων Ἑλλήνων , αἰσχυνθείην ἄν , εἰ περὶ μὲν τῶν ἧττον ἀναγκαίων φαινοίμην σοι συμβεβουλευκώς , ὑπὲρ δὲ τῶν μᾶλλον κατεπειγόντων μηδένα λόγον ποιόμην , καὶ ταῦτ εἰδὼς ἐκεῖνα μὲν ὑπὲρ δόξης ὄντα , ταῦτα δ ὑπὲρ τῆς σῆς σωτηρίας , ἧς ὀλιγωρεῖν ἅπασιν ἔδοξας τοῖς ἀκούσασι τὰς περὶ σοῦ ῥηθείσας βλασφημίας .
οὐδεὶς γὰρ ἔστιν , ὅστις οὐ κατέγνω προπετέστερόν σε κινδυνεύειν ἢ βασιλικώτερον , καὶ μᾶλλόν σοι μέλειν τῶν περὶ τὴν ἀνδρίαν ἐπαίνων ἢ τῶν ὅλων πραγμάτων 0 1 .
ἔστι δ ὁμοίως αἰσχρὸν περιστάντων τε τῶν πολεμίων μὴ διαφέροντα γενέσθαι τῶν ἄλλων , μηδεμιᾶς τε συμπεσούσης ἀνάγκης αὑτὸν ἐμβαλεῖν εἰς τοιούτους ἀγῶνας , ἐν οἷς κατορθώσας μὲν οὐδὲν ἂν ἦσθα μέγα διαπεπραγμένος , τελευτήσας δὲ τὸν βίον ἅπασαν ἂν τὴν ὑπάρχουσαν εὐδαιμονίαν συνανεῖλες .
χρὴ δὲ μὴ καλὰς ἁπάσας ὑπολαμβάνειν τὰς ἐν τοῖς πολέμοις τελευτάς , ἀλλὰ τὰς μὲν ὑπὲρ τῆς πατρίδος καὶ τῶν γονέων καὶ τῶν παίδων ἐπαίνων ἀξίας , τὰς δὲ ταῦτα τε πάντα βλαπτούσας καὶ τὰς πράξεις τὰς πρότερον κατωρθωμένας καταρρυπαινούσας αἰσχρὰς νομίζειν καὶ φεύγειν ὡς αἰτίας πολλῆς ἀδοξίας γιγνομένας 0 .
ἡγοῦμαι δέ σοι συμφέρειν μιμεῖσθαι τὰς πόλεις , ὃν τρόπον διοικοῦσι τὰ περὶ τοὺς πολέμους .
ἅπασαι γάρ , ὅταν στρατόπεδον ἐκπέμπωσιν , εἰώθασι τὸ κοινὸν καὶ τὸ βουλευσόμενον ὑπὲρ τῶν ἐνεστώτων εἰς ἀσφάλειαν καθιστάναι ·
διὸ δὴ συμβαίνει μὴ μιᾶς ἀτυχίας συμπεσούσης ἀνῃρῆσθαι καὶ τὴν δύναμιν αὐτῶν , ἀλλὰ πολλὰς ὑποφέρειν δύνασθαι συμφορὰς καὶ πάλιν αὑτὰς ἐκ τούτων ἀναλαμβάνειν .
ὃ καὶ σὲ δεῖ σκοπεῖν , καὶ μηδὲν μεῖζον ἀγαθὸν τῆς σωτηρίας ὑπολαμβάνειν , ἵνα καὶ τὰς νίκας τὰς συμβαινούσας κατὰ τρόπον διοικῇς καὶ τὰς ἀτυχίας τὰς συμπιπτούσας ἐπανορθοῦν δύνῃ .
ἴδοις δ ἂν καὶ Λακεδαιμονίους περὶ τῆς τῶν βασιλέων σωτηρίας πολλὴν ἐπιμέλειαν ποιουμένους καὶ τοὺς ἐνδοξοτάτους τῶν πολιτῶν φύλακας αὐτῶν καθιστάντας , οἷς αἴσχιόν ἐστιν ἐκείνους τελευτήσαντας περιιδεῖν ἢ τὰς ἀσπίδας ἀποβαλεῖν 0 .
ἀλλὰ μὴν οὐ δ ἐκεῖνά σε λέληθεν ἃ Θέρξῃ τε τῷ καταδουλώσασθαι τοὺς Ἕλληνας βουληθέντι καὶ Κύρῳ τῷ τῆς βασιλείας ἀμφισβητήσαντι συνέπεσεν .
ὁ μὲν γὰρ τηλικαύταις ἥτταις καὶ συμφοραῖς περιπεσών , ἡλίκας οὐδεὶς οἶδεν ἄλλοις γενομένας , διὰ τὸ περιποιῆσαι τὴν αὑτοῦ ψυχὴν τήν τε βασιλείαν κατέσχε καὶ τοῖς παισὶ τοῖς αὑτοῦ παρέδωκε καὶ τὴν Ἀσίαν οὕτω διῴκησεν ὥστε μηδὲν ἧττον αὐτὴν εἶναι φοβερὰν τοῖς Ἕλλησιν ἢ πρότερον 0 ·
κῦρος δὲ νικήσας ἅπασαν τὴν βασιλέως δύναμιν καὶ κρατήσας ἂν τῶν πραγμάτων , εἰ μὴ διὰ τὴν αὑτοῦ προπέτειαν , οὐ μόνον αὑτὸν ἀπεστέρησε τηλικαύτης δυναστείας , ἀλλὰ καὶ τοὺς συνακολουθήσαντας εἰς τὰς ἐσχάτας συμφορὰς κατέστησεν .
ἔχοιμι δ ἂν παμπληθεῖς εἰπεῖν οἳ μεγάλων στρατοπέδων ἡγεμόνες γενόμενοι διὰ τὸ προδιαφθαρῆναι πολλὰς μυριάδας αὑτοῖς συναπώλεσαν .
ὧν ἐνθυμούμενον χρὴ μὴ τιμᾶν τὴν ἀνδρίαν τὴν μετ ἀνοίας ἀλογίστου καὶ φιλοτιμίας ἀκαίρου γιγνομένην , μη δὲ πολλῶν κινδύνων ἰδίων ὑπαρχόντων ταῖς μοναρχίαις ἑτέρους ἀδόξους καὶ στρατιωτικοὺς αὑτῷ προσεξευρίσκειν , μη δ ἁμιλλᾶσθαι τοῖς ἢ βίου δυστυχοῦς ἀπαλλαγῆναι βουλομένοις ἢ μισθοφορᾶς ἕνεκα μείζονος εἰκῇ τοὺς κινδύνους προαιρουμένοις , μηδ  ἐπιθυμεῖν τοιαύτης δόξης , ἧς πολλοὶ καὶ τῶν Ἑλλήνων καὶ τῶν βαρβάρων τυγχάνουσιν , ἀλλὰ τῆς τηλικαύτης τὸ μέγεθος , ἣν μόνος ἂν τῶν νῦν ὄντων κτήσασθαι δυνηθείης 0 ·
μη δ ἀγαπᾶν λίαν τὰς τοιαύτας ἀρετὰς ὧν καὶ τοῖς φαύλοις μέτεστιν , ἀλλ ἐκείνας ὧν οὐδεὶς ἂν πονηρὸς κοινωνήσειεν 0 ·
μη δὲ ποιεῖσθαι πολέμους ἀδόξους καὶ χαλεπούς , ἐξὸν ἐντίμους καὶ ῥᾳδίους , μη δ ἐξ ὧν τοὺς μὲν οἰκειοτάτους εἰς λύπας καὶ φροντίδας καταστήσεις , τοὺς δ ἐχθροὺς ἐν ἐλπίσι μεγάλαις ποιήσεις , οἵας καὶ νῦν αὐτοῖς παρέσχες ·
ἀλλὰ τῶν μὲν βαρβάρων , πρὸς οὓς νῦν πολεμεῖς , ἐπὶ τοσοῦτον ἐξαρκέσει σοι κρατεῖν , ὅσον ἐν ἀσφαλείᾳ καταστῆσαι τὴν σαυτοῦ χώραν , τὸν δὲ βασιλέα τὸν νῦν μέγαν προσαγορευόμενον καταλύειν ἐπιχειρήσεις , ἵνα τήν τε σαυτοῦ δόξαν μείζω ποιήσῃς καὶ τοῖς Ἕλλησιν ὑποδείξῃς πρὸς ὃν χρὴ πολεμεῖν .
πρὸ πολλοῦ δ ἂν ἐποιησάμην ἐπιστεῖλαί σοι ταῦτα πρὸ τῆς στρατείας , ἵν εἰ μὲν ἐπείσθης , μὴ τηλικούτῳ κινδύνῳ περιέπεσες , εἰ δ ἠπίστησας , μὴ συμβουλεύειν ἐδόκουν τ αὐτὰ τοῖς ἤδη διὰ τὸ πάθος ὑπὸ πάντων ἐγνωσμένοις , ἀλλὰ τὸ συμβεβηκὸς ἐμαρτύρει τοὺς λόγους ὀρθῶς ἔχειν τοὺς ὑπ ἐμοῦ περὶ αὐτῶν εἰρημένους .
πολλὰ δ ἔχων εἰπεῖν διὰ τὴν τοῦ πράγματος φύσιν παύσομαι λέγων ·
οἶμαι γὰρ καὶ σὲ καὶ τῶν ἑταίρων τοὺς σπουδαιοτάτους ῥᾳδίως ὁπόσ ἂν βούλησθε προσθήσειν τοῖς εἰρημένοις .
πρὸς δὲ τούτοις φοβοῦμαι τὴν ἀκαιρίαν ·
καὶ γὰρ νῦν κατὰ μικρὸν προϊὼν ἔλαθον ἐμαυτὸν οὐκ εἰς ἐπιστολῆς συμμετρίαν ἀλλ εἰς λόγου μῆκος ἐξοκείλας .
οὐ μὴν ἀλλὰ καίπερ τούτων οὕτως ἐχόντων οὐ παραλειπτέον ἐστὶ τὰ περὶ τῆς πόλεως , ἀλλὰ πειρατέον παρακαλέσαι σε πρὸς τὴν οἰκειότητα καὶ τὴν χρῆσιν αὐτῆς .
οἶμαι γὰρ πολλοὺς εἶναι τοὺς ἀπαγγέλλοντας καὶ λέγοντας οὐ μόνον τὰ δυσχερέστατα τῶν περὶ σοῦ παρ ἡμῖν εἰρημένων , ἀλλὰ καὶ παρ αὑτῶν προστιθέντας ·
οἷς οὐκ εἰκὸς προσέχειν τὸν νοῦν 0 .
καὶ γὰρ ἂν ἄτοπον ποιοίης , εἰ τὸν μὲν δῆμον τὸν ἡμέτερον ψέγοις ὅτι ῥᾳδίως πείθεται τοῖς διαβάλλουσιν , αὐτὸς δὲ φαίνοιο πιστεύων τοῖς τὴν τέχνην ταύτην ἔχουσι , καὶ μὴ γιγνώσκοις ὡς ὅσῳπερ ἂν τὴν πόλιν εὐαγωγοτέραν ὑπὸ τῶν τυχόντων οὖσαν ἀποφαίνωσι , τοσούτῳ μᾶλλόν σοι συμφερόντως ἔχουσαν αὐτὴν ἐπιδεικνύουσιν .
εἰ γὰρ οἱ μηδὲν ἀγαθὸν οἷοί τ ὄντες ποιῆσαι διαπράττονται τοῖς λόγοις ὅ τι ἂν βουληθῶσιν , ἦ που σέ γε προσήκει τὸν πλεῖστ ἂν ἔργῳ δυνάμενον εὐεργετῆσαι μηδενὸς ἀποτυχεῖν παρ ἡμῶν .
ἡγοῦμαι δὲ δεῖν πρὸς μὲν τοὺς πικρῶς τῆς πόλεως ἡμῶν κατηγοροῦντας ἐκείνους ἀντιτάττεσθαι τοὺς πάντα τ ἀναντί εἶναι λέγοντας καὶ τοὺς μή τε μεῖζον μή τ ἔλαττον αὐτὴν ἠδικηκέναι φάσκοντας ·
ἐγὼ δ οὐδὲν ἂν εἴποιμι τοιοῦτον ·
αἰσχυνθείην γὰρ ἄν , εἰ τῶν ἄλλων μη δὲ τοὺς θεοὺς ἀναμαρτήτους εἶναι νομιζόντων αὐτὸς τολμῴην λέγειν , ὡς οὐδὲν πώποθ ἡ πόλις ἡμῶν πεπλημμέληκεν .
οὐ μὴν ἀλλ ἐκεῖν  ἔχω περὶ αὐτῆς εἰπεῖν , ὅτι χρησιμωτέραν οὐκ ἂν εὕροις ταύτης οὔ τε τοῖς Ἕλλησιν οὔ τε τοῖς σοῖς πράγμασιν ·
ᾧ μάλιστα προσεκτέον τὸν νοῦν ἐστίν .
οὐ γὰρ μόνον συναγωνιζομένη γίγνοιτ ἂν αἰτία σοι πολλῶν ἀγαθῶν , ἀλλὰ καὶ φιλικῶς ἔχειν δοκοῦσα μόνον ·
τούς τε γὰρ ὑπὸ σοὶ νῦν ὄντας ῥᾷον ἂν κατέχοις , εἰ μηδεμίαν ἔχοιεν ἀποστροφήν , τῶν τε βαρβάρων οὓς βουληθείης θᾶττον ἂν καταστρέψαιο .
καίτοι πῶς οὐ χρὴ προθύμως ὀρέγεσθαι τῆς τοιαύτης εὐνοίας , δι ἣν οὐ μόνον τὴν ὑπάρχουσαν ἀρχὴν ἀσφαλῶς καθέξεις , ἀλλὰ καὶ πολλὴν ἑτέραν ἀκινδύνως προσκτήσει ;
θαυμάζω δ ὅσοι τῶν τὰς δυνάμεις ἐχόντων τὰ μὲν τῶν ξενιτευομένων στρατόπεδα μισθοῦνται καὶ χρήματα πολλὰ δαπανῶσι , συνειδότες ὅτι πλείους ἠδίκηκε τῶν πιστευσάντων αὐτοῖς ἢ σέσωκε , τὴν δὲ πόλιν τὴν τηλικαύτην δύναμιν κεκτημένην μὴ πειρῶνται θεραπεύειν , ἣ καὶ μίαν ἑκάστην τῶν πόλεων καὶ σύμπασαν τὴν Ἑλλάδα πολλάκις ἤδη σέσωκεν .
ἐνθυμοῦ δ ὅτι πολλοῖς καλῶς βεβουλεῦσθαι δοκεῖς ὅτι δικαίως κέχρησαι Θετταλοῖς καὶ συμφερόντως ἐκείνοις , ἀνδράσιν οὐκ εὐμεταχειρίστοις , ἀλλὰ μεγαλοψύχοις καὶ στάσεως μεστοῖς .
χρὴ τοίνυν καὶ περὶ ἡμᾶς πειρᾶσθαι γίγνεσθαί σε τοιοῦτον , ἐπιστάμενον ὅτι τὴν μὲν χώραν Θετταλοί , τὴν δὲ δύναμιν ἡμεῖς ὅμορόν σοι τυγχάνομεν ἔχοντες , ἣν ἐκ παντὸς τρόπου ζήτει προσαγαγέσθαι 0 .
πολὺ γὰρ κάλλιόν ἐστι τὰς εὐνοίας τὰς τῶν πόλεων αἱρεῖν ἢ τὰ τείχη 0 .
τὰ μὲν γὰρ τοιαῦτα τῶν ἔργων οὐ μόνον ἔχει φθόνον , ἀλλὰ καὶ τῶν τοιούτων τὴν αἰτίαν τοῖς στρατοπέδοις ἀνατιθέασιν ·
ἢν δὲ τὰς οἰκειότητας καὶ τὰς εὐνοίας κτήσασθαι δυνηθῇς , ἅπαντες τὴν σὴν διάνοιαν ἐπαινέσονται .
δικαίως δ ἄν μοι πιστεύοις οἷς εἴρηκα περὶ τῆς πόλεως ·
φανήσομαι γὰρ οὔ τε κολακεύειν αὐτὴν ἐν τοῖς λόγοις εἰθισμένος , ἀλλὰ πλεῖστα πάντων ἐπιτετιμηκώς , οὔ τ εὖ παρὰ τοῖς πολλοῖς καὶ τοῖς εἰκῇ δοκιμάζουσι φερόμενος , ἀλλ ἀγνοούμενος ὑπ αὐτῶν καὶ φθονούμενος ὥσπερ σύ 0 .
πλὴν τοσοῦτον διαφέρομεν , ὅτι πρὸς σὲ μὲν διὰ τὴν δύναμιν καὶ τὴν εὐδαιμονίαν οὕτως ἔχουσι , πρὸς δ ἐμέ , διότι προσποιοῦμαι τὸ βέλτιον αὐτῶν φρονεῖν καὶ πλείους ὁρῶσιν ἐμοὶ διαλέγεσθαι βουλομένους ἢ σφίσιν αὐτοῖς 0 1 .
ἠβουλόμην δ ἂν ἡμῖν ὁμοίως ῥᾴδιον εἶναι τὴν δόξαν ἣν ἔχομεν παρ αὐτοῖς διαφεύγειν .
νῦν δὲ σὺ μὲν οὐ χαλεπῶς , ἢν βουληθῇς , αὐτὴν διαλύσεις , ἐμοὶ δ ἀνάγκη καὶ διὰ τὸ γῆρας καὶ δι ἄλλα πολλὰ στέργειν τοῖς παροῦσιν 0 .
οὐκ οἶδ ὅ τι δεῖ πλείω λέγειν πλὴν τοσοῦτον , ὅτι καλόν ἐστι τὴν βασιλείαν καὶ τὴν εὐδαιμονίαν τὴν ὑπάρχουσαν ὑμῖν παρακαταθέσθαι τῇ τῶν Ἑλλήνων εὐνοίᾳ .
ἀλεξάνδρῳ πρὸς τὸν πατέρα σου γράφων ἐπιστολὴν ἄτοπον ᾤμην ποιήσειν , εἰ περὶ τὸν αὐτὸν ὄντα σὲ τόπον ἐκείνῳ μή τε προσερῶ μή τ ἀσπάσομαι μή τε γράψω τι τοιοῦτον , ὃ ποιήσει τοὺς ἀναγνόντας μὴ νομίζειν ἤδη με παραφρονεῖν διὰ τὸ γῆρας μη δὲ παντάπασι ληρεῖν , ἀλλ ἔτι τὸ καταλελειμμένον μου μέρος καὶ λοιπὸν ὂν οὐκ ἀνάξιον εἶναι τῆς δυνάμεως ἣν ἔσχον νεώτερος ὤν .
ἀκούω δέ σε πάντων λεγόντων ὡς φιλάνθρωπος εἶ καὶ φιλαθήναιος καὶ φιλόσοφος , οὐκ ἀφρόνως ἀλλὰ νοῦν ἐχόντως .